Como se dixo enriba, la vertical dun llugar afita, por interseición cola esfera celeste, los puntos cenit y nadir, que son los polos del horizonte, entendíu como círculu máximu. Con éses, tolos planos que pasen por estos dos puntos (y por tanto, pela llinia ZN) llámense verticales. Destos planos, los más importantes son el Meridianu del llugar que va de Norte a Sur y el Primer Vertical, dEste-Oeste. Por aciu estos dos planos afítense los puntos cardinales. La interseición entel Meridianu y lHorizonte establez una llinia bien importante en topografía: la llinia meridiana (llinia Norte-Sur). Asina, la vertical duna estrella cualesquier yel círculu máximu que, pasando por esta estrella, taya coles mesmes la vertical del observador. Estos planos o verticales son siempres perpendiculares al horizonte del observador.